钦定古今图书集成/理学汇编/文学典/第070卷 > 蔡元导
## 钦定古今图书集成/理学汇编/文学典/第070卷 > 蔡元导

按《江西通志》：元导，字濬仲，临川人。博闻强记，与弟元
翰共学。有市书者过之，留数部经宿，还之，曰：“吾所熟
习也。”其人请诵之，皆然。客怒，焚其书，导笑与之直，里
人目其所曰“焚书丘。”兄弟试茂才异等科，报罢，张方
平来别曰：“‘刘蕡下第，我辈何颜’？元导应声曰：‘雍齿且
侯，吾属无患’。”后与子承禧同登嘉祐二年进士，官终
南剑州推官。